Στα προηγούμενα…
Χρειάζεται επίβλεψη ενηλίκου. Οπότε, θα πας μαζί του στην Κορέα.
Είμαι η Γκρέις Τσο από την ΕΥΠ.
Ελάτε μαζί μου.
Η CIA σίγουρα κάτι ετοιμάζει.
Να είμαστε προνοητικοί.
Έχεις 48 ώρες να βρεις τη γυναίκα μου και να καταστρώσεις σχέδιο διάσωσης.
Ούτε να σκεφτείς να με προδώσεις. Θα διαρρεύσουν αυτόματα όλα όσα ξέρω.
Όουεν;
Τι κάνεις;
Ο μπαμπάς μου δούλευε στη Σεούλ παλιά.
Η Γιου Τζιν ήταν κολλητή μου. Μ' αυτή φιλήθηκα πρώτη φορά.
Μόνο εκείνη είχα όταν ο μπαμπάς μου ανατινάχθηκε.
Ήρθα για να σου πω ευχαριστώ.
Σε ερευνούν για διαρροή κρατικών μυστικών. Κι εμένα που σε βοήθησα.
Είμαστε στο Πορ Λουί, το νεκροταφείο καριέρας.
Δεν έχουμε απόρρητα εδώ.
Αναλαμβάνεις στη Βαρσοβία. Θέλω η κοπέλα να αναλάβει δράση αμέσως.
Μάλιστα.
-Ο Λέστερ θέλει τους πληροφοριοδότες σου. -Και γιατί το ζητάει από σένα;
Χρειάστηκα κι εγώ έναν δικό του, κι υποθέτει ότι σε έχω στο χέρι.
Η όμηρος είναι Νοτιοκορεάτισσα υπήκοος. Κρατείται στη Ρωσία.
Γαμώτο.
-Τι συμβαίνει; -Απογειωνόμαστε.
-Τι; Όχι, πρέπει να κατέβω. -Λυπάμαι.
Πού πάμε;
Να τα πούμε με τους Ταλιμπάν.
ΝΤΟΧΑ, ΚΑΤΑΡ
-Έχεις ξανάρθει στο Κατάρ; -Όχι.
Ο πατέρας μου έμεινε λίγο μετά την πρώτη του θητεία.
Υπηρέτησε στην Αλ Ουντεΐντ.
Πάρ' του ένα σουβενίρ.
Σκοτώθηκε σε έκρηξη όταν ήμουν 12.
Λυπάμαι πολύ.
Στάσου.
Η συνάντηση με τους Ταλιμπάν θα ξυπνήσει αναμνήσεις.
-Γιατί δεν είπες τίποτα νωρίτερα; -Πρέπει να κάνω τη δουλειά μου.
Είπες ότι αυτός που θα δούμε μπορεί να βοηθήσει,
οπότε δεν έχω χρόνο για συναισθηματισμούς.
-"Συναισθηματισμούς". -Ακριβώς.
Αξιοθαύμαστο, αλλά αυτά είναι μαλακίες.
Το σώμα αποφασίζει πότε είναι ώρα για συναισθηματισμούς.
Πίστεψέ με.
Ήμουν στις Ειδικές Δυνάμεις. Πολλοί νεκροί.
Τα συναισθήματα ξυπνάνε όποτε γουστάρουν.
Μπορείς μόνο να μην τους παραδοθείς.
Μου πήρε χρόνια να το καταφέρω.
Πρέπει να ξέρω ότι θα αντεπεξέλθεις.
Προσπαθώ να σώσω τέσσερις Αμερικανούς.
Αν το τραύμα σου θέτει σε κίνδυνο την αποστολή, θα μείνεις στο αμάξι.
Μπορώ να το ελέγξω.
Ωραία.
-Δεν σε ενοχλεί; -Ποιο;
-Να κάνεις συμφωνίες με διαβόλους. -"Διαβόλους";
Οι άγγελοι, Όουεν, δεν ασχολούνται με απαγωγές.
Τζανγκ Κιουν!
ΔΥΟ ΕΒΔΟΜΑΔΕΣ ΝΩΡΙΤΕΡΑ
Με άκουσες;
Να πληρώσω τα κοινόχρηστα. Να πάρω ατμομάγειρα.
Να ποτίζω τα λουλούδια σου.
Να μη ρωτήσω την κα Τσο δίπλα για το ρεμάλι τον γιο της.
Το τελευταίο το πρόσθεσα εγώ.
Τι μας λες!
Πρέπει να πας;
Μην αρχίζεις. Το ξέρεις ότι πρέπει να πάω.
Πώς το λένε οι Αμερικανοί;
"Η απουσία φουντώνει τον πόθο".
-Δεν γίνεται να φουντώσει άλλο. -Ναι; Με ποθείς ήδη πολύ;
Είναι αλλιώς τώρα.
Είν' επικίνδυνο το ταξίδι.
Θα προσέχω.
Σου δίνω τον λόγο μου.
Και τα σκάω στην Τσοπόκ για προστασία.
Ναι, τέλεια.
Η κορεατική μαφία φροντίζει τη γυναίκα μου.
Τώρα μπορείς να με φροντίσεις εσύ.
Βοήθησέ με να φτιάξω βαλίτσα ή φτιάξε πρωινό. Εσύ επιλέγεις.
Όμως, αγάπη μου, πεινάω σαν λύκος.
Ο λόρδος Μπόνερ-Τζόουνς περιμένει. Ακολουθήστε με.
Τόμας.
Καλώς ήρθες στο Κατάρ.
-Όλιβερ. -Θεέ μου.
-Ναι. Γεια. Καλώς τον. -Ωραίο το έφτιαξες το μέρος.
Ναι. Τις εργασίες ανακαίνισης τις ξεκίνησε ένας πρίγκιπας
που στήριξε τη λάθος πλευρά στην Αραβική Άνοιξη, οπότε…
Μετά το κέρδισα στα χαρτιά.
Το τέλειο μέρος για μυστικές διαπραγματεύσεις.
-Είναι εδώ ο Χαλίφα; -Ναι. Κάτω είναι.
Είναι λίγο στην τσίτα.
Το ISIS-K επιτέθηκε στο κομβόι του καθώς έφευγε από τη χώρα.
Χίλια συγγνώμη.
Ο Όουεν. Ήρθε για να σου μιλήσει.
Μετά χαράς να βοηθήσω έναν φίλο φίλου. Κι εσύ στο Υπουργείο;
-Όχι, είμαι δικηγόρος στη CIA. -Μάλιστα. Δικηγόρος.
-Αλήθεια. -Ναι, φυσικά.
Σοβαρά, είμαι…
Συγγνώμη, πρέπει να το σηκώσω. Έλα μου.
Άσε τα "έλα μου". Ενημέρωσέ με. Έμαθες για τη γυναίκα μου;
Αυτήν τη στιγμή ψάχνω απαντήσεις.
-Είμαι με κάποιον που ξέρει κάποιον. -Υπότιτλοι μαφιόζικης ταινίας είναι;
-Θα σε πάρω μόλις μάθω κάτι. -Περίμενε!
Σαϊφουντίν. Γεια. Σε ευχαριστώ που ήρθες από τόσο μακριά.
Παραλίγο να το ακυρώσω.
Οι δικοί μου συσπειρώνονται. Το ISIS-K έχει αγριέψει.
-Αν μαθευτεί ότι μιλάμε… -Δεν θα μαθευτεί.
Το εκτιμώ που έσπευσες να έρθεις να συζητήσουμε,
γιατί πραγματικά πιστεύω ότι θα βρούμε κοινό έδαφος.
Λοιπόν,
να ξεκινήσουμε;
Σε παρακαλώ.
Ήθελες να μου μιλήσεις;
Ναι, πολλά ταξίδια. Το τζετ λαγκ με διαλύει.
Ναι.
Όμως, άλλο είναι το σημαντικό.
Θέλω βοήθεια για να εντοπίσω μια Νοτιοκορεάτισσα
που απήχθη στη νήσο Σαχαλίνη από τους Ρώσους.
Ναι.
Τι;
Ρωσία. Λίγο παράτολμο αυτήν τη στιγμή.
Ο φίλος μου στη Μόσχα δεν είναι πια φίλος μου στη Μόσχα.
Είχα ερωτικές επαφές με την αδερφή του.
Τις αδερφές του.
-Όχι ταυτόχρονα. -Δεν κρίνω. Καταλαβαίνω, άβολο.
Αλλά είναι επείγον. Διακυβεύεται η εθνική ασφάλεια.
Τι να κάνω για να σε πείσω να κάνεις μια προσπάθεια;
Δεν γίνεται.
Έλα τώρα.
Ακόμα κι αν γινόταν, θα ήταν
τρομερά δαπανηρό.
-Συγγνώμη, μια στιγμή. -Ναι, φυσικά.
Με συγχωρείς.
-Μη μου το ξανακλείσεις ποτέ. -Να σε ρωτήσω.
Είναι παράξενο να φεύγει σωματοφύλακας
σε μια συνάντηση με τον εχθρό;
Τι; Πού είσαι;
Ψάχνω τη γυναίκα σου, αλλά αν σου πω πού, θα μπερδευτείς.
Τώρα στέλνει μήνυμα.
Τώρα βάζει ωτοασπίδες. Περίεργο, έτσι;
Οι σωματοφύλακες πρέπει να είναι σε επαγρύπνηση πάντα.
Ένας ένοπλος βάζει ωτοασπίδες αν ξέρει ότι θα γίνει χαμός.
Γαμώτο.
Τομ!
Πρόσεχε!
Γαμώτο.
-Μυστική συνάντηση, και καλά! -Χτυπήθηκε κάποιος!
Καλυφθείτε!
Κακό αυτό.
Πάμε! Όχι! Από δω! Έλα!
Εντάξει.
-Να βρούμε τον Τομ. Να τον βοηθήσουμε. -Όχι. Λάθος! Όχι.
Εμείς κινούμε τα πιόνια. Δεν το παίζουμε στρατιωτάκια.
Θα περιμένουμε να μας σώσουν;
Τώρα αρχίζεις να μιλάς σωστά.
Αυτοί είναι.
Έλεγξε τον χώρο και συνάντησέ με έξω.
Ελήφθη.
Πεδίο ελεύθερο.
Ωραίος δικηγόρος.
Εδώ είστε, κύριε.
Οι μαχητές του ISIS εξουδετερώθηκαν. Ο Χαλίφα την έκανε, κι εμείς πρέπει.
Ναι.
Γεια.
Συγγνώμη που έρχομαι έτσι, αλλά μάλλον παραδόθηκε εδώ ένα δέμα μου.
Ναι, κάπως έτσι.
Το έχω ρίξει στα ψώνια για να νιώσω καλύτερα.
Ακόμα να πάρετε έπιπλα;
Έφτασα στο όριο τις πιστωτικές. Κι ο Όουεν ούτε να το συζητήσει.
Μου είπαν ότι πήγες στο μουσείο Ρουμπέλ με ένα αγόρι.
-Ποιος; -Δεν αποκαλύπτω πηγές.
Μικρή πόλη η Ουάσιγκτον, τίποτα δεν μένει κρυφό.
Τον λένε Τζε.
Δεν είναι ένα αγόρι. Είναι πελάτης.
Τι;
Εκεί πας τον γκόμενο για να δεις αν έχει καλό γούστο.
Λοιπόν, παίζει φάση;
Όχι, είμαι επαγγελματίας.
Αλλά είναι πολύ γοητευτικός και αστείος και ελκυστικός.
Και συχνά φαντασιώνομαι να τον φιλάω.
Δεν είναι παράνομο. Πίστεψέ με, το έλεγξα.
Όχι, αλλά τίθεται ηθικό ζήτημα.
Αρκετά είπαμε για μένα. Πώς πάει το κυνήγι νέου συγκατοίκου;
Δεν πάει. Ο Όουεν όλο λείπει από τότε που έφυγες.
-Ακόμα νομίζει ότι θα επιστρέψεις. -Δεν θα επιστρέψω.
Το ξέρω.
Και καλά θα κάνεις.
Εσύ συγκεντρώσου στις 50 Αποχρώσεις του Τζε.
Σταμάτα να αποφεύγεις την ευτυχία.
Έστω για να βγάλεις τον Όουεν από το μυαλό σου.
Μια χαρά είμαι.
Πίστεψέ με, δεν αμφιβάλλω ότι ο Όουεν καταστρέφει τη ζωή κάποιας άλλης τώρα.
Κυρία Σάλαζαρ, επιτέλους.
Αφού δεν έρχεστε εσείς σ' εμάς, είπαμε να έρθουμε εμείς.
Κλείστε την πόρτα. Καθίστε.
Βεβαίως.
Τι θα θέλατε;
Θέλουμε διαύγεια.
Πόσο καλά ξέρετε τον Όουεν Χέντρικς;
Δουλεύει εδώ τρεις εβδομάδες, Ίσως και τέσσερις. Οπότε, όχι πολύ καλά.
Ωστόσο, προλάβατε να συνάψετε μαζί του ερωτική σχέση.
Βγήκαμε μερικές φορές. Το τελείωσα.
Γιατί;
Γιατί έτσι.
Συναρπαστική η τροπή της ανάκρισης,
αλλά τα ερωτικά μου δεν αφορούν την Αντικατασκοπεία.
-Ναι, όντως. -Εκτός αν τα είχατε με προδότη.
Με κατηγορείτε ή με ψαρεύετε;
Όταν σας πήρε ο κύριος Χέντρικς μες στα άγρια μεσάνυχτα από τη Γενεύη,
πήρε για τηλεφωνικό σεξ ή ήθελε κάτι σχετικό με τη δουλειά;
Δεν είμαι έτοιμη να το συζητήσω.
Επειδή αφορά τη Χάνα Κόπλαντ;
Μετά το τηλεφώνημα του κου Χέντρικς, πήγατε στο σπίτι του. Σπίτι τους.
Ξέρατε ότι ο πρώην της Κόπλαντ, ο Γκίλμπερτ,
απολύθηκε πρόσφατα για διαρροή μυστικών;
Όχι, και δεν ξέρω πού κολλάει αυτό.
Συμμετείχατε στην άφιξη της κας Κόπλαντ στη Γενεύη
και την εμφάνισή της στη βάση Ράμσταϊν, αφού τραυματίστηκε ο Χέντρικς;
Δεν είμαι έτοιμη να το συζητήσω.
-Διενεργείτε έρευνα εναντίον μου; -Δεν είμαστε έτοιμες να το συζητήσουμε.
Θα συνιστούσαμε διαφάνεια, κυρία Σάλαζαρ.
Οτιδήποτε λιγότερο είναι κάπως ύποπτο.
Κατανοητό, αλλά δεν έχω να προσθέσω κάτι που μπορεί να σας βοηθήσει.
Εντάξει. Ευχαριστούμε για τον χρόνο σας.
Τι θα γίνει με τον Χαλίφα;
Ένα βίαιο παιχνίδι εξουσίας αν μαθευτεί ότι συναντηθήκαμε.
Και θα πρέπει να ξεκινήσω από το μηδέν.
Η επιστροφή των δικών μας θα καθυστερήσει αρκετά.
-Και κάτι ευχάριστο. -Ναι.
Μόλις τηλεφώνησα στον Ρώσο μου και τα ξαναβρήκαμε.
Σου το χρωστούσα. Με έσωσες.
Έκανε μερικά τηλεφωνήματα
και έμαθε ότι οι Ρώσοι δεν απήγαγαν καμία Νοτιοκορεάτισσα.
-Πρόσφατα. -Και τον εμπιστεύεσαι;
Ναι. Επέμενε. Και του έδωσα κατιτίς παραπάνω.
-Ήξερε ποιος την απήγαγε; -Όχι. Λυπάμαι.
Άκου, φεύγω για Μακάο. Αν χρειαστείς οτιδήποτε, πάρε με.
Το εννοώ.
-Ευχαριστώ. -Παρακαλώ.
Τόμας, χάρηκα πολύ που σε είδα.
Με κάθε ειλικρίνεια, δεν βαριέμαι ποτέ μαζί σου.
Κι εγώ σ' αγαπώ, λόρδε μου. Έλα δω.
-Καλά, φτάνει τώρα. Εντάξει. -Ωραία.
-Λοιπόν, πάμε. -Ναι;
-Έχω τις πληροφορίες που ζήτησες. -Ότι δεν την έχει η Ρωσία;
-Το έμαθα ήδη. -Μπράβο, αλλά ξέρω ποιος την έχει.
Ποιος;
Δώσε τα λεφτά, και θα σου πω.
Αν τα διπλασιάσω, θα μου πεις τώρα;
Να τα διπλασιάσεις,
αλλά θα σου πω όταν θα μου δώσεις τα γαμημένα τα λεφτά.
Παίζει να με πετάξεις κάπου γυρίζοντας;
Όχι.
Τότε, εδώ χωρίζουν οι δρόμοι μας.
Βρέθηκες στριμωγμένος, Όουεν, αλλά έχεις θέματα που πρέπει να λύσεις.
Μάλιστα.
Να προσέχεις. Καλή τύχη.
Πάμε να φύγουμε.
ΛΕΣΤΕΡ ΚΙΤΣΕΝΣ
Κάποιος έφαγε Ρώσους μαφιόζους σε στριπτιζάδικο χθες.
Άκουσες ποιος το έκανε;
-Κίτσενς. -Έλα, φίλε.
Θέλω να δώσεις στη Νίτσκα 200.000 μετρητά αμέσως.
Με την καμία. Δίνεις υποσχέσεις στους δικούς μου πίσω από την πλάτη μου;
Κατάλαβε ότι εγώ έψαχνα την Κορεάτισσα και με πήρε.
Να της το έκλεινες.
Δεν με παίρνει για τέτοια.
Αν είναι να μου τη λες, θα το ζητήσω από τον διευθυντή.
-Μπλοφάρεις. -Όχι.
Καλά. Μου χρωστάς έναν πληροφοριοδότη.
Μίλησα στην Ντον.
Θα το κανονίσει, είπε. Το ορκίζομαι.
Αλλά χρειάζομαι όσα ξέρει η Νίτσκα το συντομότερο.
Θα το φροντίσεις; Σε παρακαλώ.
Άσ' το πάνω μου.
Πώς σκατά ο Όουεν, από εκεί που ήταν στον πάγκο,
έγινε κολλητάρι του διευθυντή;
Σιγά μην έγινε.
Ίσως είναι τόσο τοξικός, που ο διευθυντής τον θυσιάζει για να γλιτώσει τοξικότητα.
Όπως και να 'χει, πρέπει να πάω να τα σκάσω χοντρά στη Νίτσκα.
-Πού είναι τα έντυπα; -Η καριέρα σου απογειώνεται.
Από δικηγόρος του ΓΓΣ έγινες το τσιράκι του Όουεν.
Έχω ρούχα στο καθαριστήριο. Δεν πας να τα πάρεις;
Αυτό το νησί είναι στη μέση του πουθενά.
Σίγουρα δυσμενής μετάθεση.
Μάντεψε ποιος τηλεφώνησε χθες.
Ο Χέντρικς.
Φαντάσου την έκπληξή μου που με έπαιρνε ένας νεκρός.
-Πόσο δύσκολα σκοτώνεται ένας δικηγόρος; -Ας μην προσλάμβανες ντόπιο.
Αν δεν φοβάσαι τις ευθύνες, προσπαθώ εγώ.
Όχι. Πρέπει να περιμένουμε.
Μόνο να μη μας υποπτευθεί.
-Τι κάνει στην Κορέα, αλήθεια; -Δεν ξέρω.
Ήμασταν στην απέξω λόγω της έρευνας.
Πώς σκατά μπήκε πάλι στο παιχνίδι;
Ίσως έκανε συμφωνία και σε πούλησε.
Αν ίσχυε αυτό, θα φορούσα χειροπέδες.
Όχι. Κάναμε συμφωνία.
-Αμοιβαία εξασφαλισμένη καταστροφή. -Μα εσύ πήγες να τον σκοτώσεις.
Ο μόνος τρόπος να μη μιλήσει ποτέ είναι να πεθάνει.
Αν δεν ήταν τόσο καλό παιδί, θα προσπαθούσε να με σκοτώσει.
-Γκιλμπέιν. -Ακόμα περιμένω.
Είπα στο Λάνγκλεϊ ότι θα το κάνω.
-Ο Όουεν σου το ζήτησε. -Δεν δουλεύω γι' αυτόν
Απλώς μετέφερε το μήνυμα.
Έμπλεξες άσχημα. Θες φίλους, όχι εχθρούς.
-Θες να γίνουμε φίλοι, Λέστερ; -Όχι, αλλά κουράστηκα να κάνω εχθρούς.
Παλεύω για να ξαναγίνω δικηγόρος.
Κανείς δεν θέλει να είναι δικηγόρος. Άσε τα σάπια.
Το πόστο σου είναι ο δρόμος για τη Μόσχα.
Σωστά.
Είναι.
Άρα, αν θες να πετύχεις κάτι στη CIA, πρέπει να με σέβεσαι.
Ξέρεις τι κάνει ο Χέντρικς στην Κορέα;
Πρώτη φορά το ακούω αυτό.
Τον άφησα κλεισμένο σε ένα γραφείο στο Λάνγκλεϊ.
Δώσε μου έναν καλό πληροφοριοδότη,
μη σημάνω συναγερμό στα κεντρικά.
Άκουσες; "Καλό πληροφοριοδότη";
Να του τα είπε ο Χέντρικς;
Δεν γίνεται να περιμένουμε να δούμε.
-Χρειάζεται εγρήγορση. -Εσύ είπες να περιμένουμε.
Οι συνθήκες άλλαξαν.
Αλλάζουμε πορεία.
Δηλαδή;
ΛΗΓΟΥΝ ΣΥΝΤΟΜΑ ΛΕΣΤΕΡ
ΟΙΚΟΝΟΜΙΚΗ ΑΠΑΙΤΗΣΗ ΠΟΣΟ: 200.000 ΔΟΛ.
Τώρα θες να γίνεις επικεφαλής στη Μόσχα;
Σίγουρα το προτιμώ από το να είμαι τσιράκι του Όουεν.
Πλάκα έκανα.
Για κάποιο λόγο βγήκες εκτός.
Ναι, και τώρα ξαναμπήκα.
Με άλλη μια ευκαιρία να γίνω σταρ. Και δεν τη χάνω.
Γεια.
-Έχουμε ραντεβού ή… -Όχι.
Έφερα κάτι έντυπα να υπογράψεις, αλλά δεν επείγει.
Όχι, δεν πειράζει.
Μισό να βάλω ένα παντελόνι.
-Πέρνα μέσα. -Εντάξει.
Περίμενα υπάλληλο του ξενοδοχείου. Ζήτησα κι άλλες πετσέτες.
Ναι.
Συγγνώμη που ήρθα έτσι…
Λοιπόν, τα χαρτιά;
Ναι.
Θέλω να σου μιλήσω και για κάτι άλλο.
Για μια…
Για μια σύγκρουση συμφερόντων που προέκυψε.
Η εταιρεία σου συζητάει με ανταγωνιστή μου;
Ξέρω ότι η OIDA κάνει ανοίγματα εδώ, αλλά…
Όχι, καμία σχέση.
Εγώ φταίω.
Εγώ είμαι το πρόβλημα.
Θέλω να περνάω πιο πολύ χρόνο μαζί σου από ό,τι αρμόζει σε επαγγελματική σχέση.
Χαίρομαι που το αναφέρεις,
γιατί έχω κι εγώ το ίδιο πρόβλημα.
Τι να κάνουμε γι' αυτό;
Είμαι…
Είμαι ανοιχτή σε προτάσεις.
Απ' ό,τι βλέπω, υπάρχουν δύο επιλογές.
Η μία είναι να διατηρήσουμε απόσταση.
Να έχουμε μια αυστηρά επαγγελματική σχέση.
Και η άλλη επιλογή;
Ας το ανακαλύψουμε.
ΧΑΝΑ - ΠΟΛΥΤΕΛΗ ΣΕΝΤΟΝΙΑ #Η_ΖΩΗ_ΣΤΟ_FOURSEASONS
ΓΙΑΝΟΥΣ ΠΟΥ ΕΙΣΑΙ;
ΟΟΥΕΝ ΓΥΡΙΖΩ. ΠΡΟΣΓΕΙΩΝΟΜΑΙ ΣΥΝΤΟΜΑ.
-Γεια. -Γαμώτο!
Τι κάνεις εδώ μέσα;
Επίσημα;
Βάζω κοριούς, γιατί υποτίθεται ότι κατέστρεψες τους παλιούς.
-Όντως; -Τι;
Τους κατέστρεψες;
Φυσικά.
-Κι έβαλες άλλους; -Φυσικά, αλλά δεν τους ενεργοποίησα.
Ούτε τους παλιούς είχα ενεργοποιήσει.
Τι είναι αυτό;
Τα 10.000 δολάρια.
Δεν βρήκα εισιτήρια για τους BTS.
Σοβαρά; Η κυβέρνηση δεν μπόρεσε να βρει…
Δεν τα αγγίζω αυτά. Ούτε στα ψέματα.
Είτε τα αγγίξεις είτε όχι,
η Γκρέις περιμένει αποτελέσματα.
Πες μου κάτι για να της το σερβίρω.
Γιατί ήρθατε στην Κορέα, ας πούμε. Ιδανικό.
Σκαρφίσου κάτι, τότε.
Που θα ικανοποιήσει προσωρινά την περιέργειά της.
Έχεις διάρκεια ζωής μία εβδομάδα.
Που ή θα βρούμε τη γυναίκα σου ή θα αποκαλυφθείς.
Στο μεταξύ, πρέπει να δώσω στο αφεντικό αληθινές πληροφορίες.
Αυτή ήταν η συμφωνία μας.
Η συμφωνία ήταν ότι δεν κάνω τίποτα
αν δεν προχωρήσει η διάσωση της γυναίκας μου.
Εντάξει. Χαλάρωσε.
Ο Όουεν προσγειώνεται σύντομα. Έχει νέα.
Ειλικρινά, δεν ξέρω τι δακρύβρεχτη ιστορία τού είπες,
αλλά σίγουρα το έχει πάρει στα ζεστά.
ΥΠΟΔΙΕΥΘΥΝΤΡΙΑ ΤΣΟ Ο ΧΕΝΤΡΙΚΣ ΞΑΝΑΡΘΕ. ΠΟΥ ΕΙΣΑΙ;
Πρέπει να φύγω.
Κανένα πρόβλημα. Ξαναέλα όποτε θες.
Θα ξανάρθω.
Δεν το εννοούσα.
Κυρίες και κύριοι,
καλώς ήρθατε στη Σεούλ της Κορέας…
Γεια σας, παιδιά.
Τι κάνετε;
-Καλά. -Εξήγησέ μου.
Ούτε μέρα δεν έμεινες στη Σεούλ, γύρισες στην Ουάσιγκτον,
και τώρα, δύο μέρες μετά, ξανάρχεσαι.
Με πτήση που αναχώρησε όχι από την Ουάσιγκτον, αλλά από το Κατάρ.
Κι όμως, δεν φαίνεται κάπου ότι πήγες από την Ουάσιγκτον στο Κατάρ.
Το ξέρω. Απίστευτα πολλά ταξίδια.
-Το τζετ λαγκ με διαλύει. -Δεν είναι το τζετ λαγκ το θέμα.
Τα ψέματα είναι.
Δεν λέω ψέματα.
Το θέμα που ερευνώ απαιτεί
εμπιστευτικές κατ' ιδίαν συζητήσεις στο Λάνγκλεϊ.
Η έρευνά μου με οδήγησε σε υψηλόβαθμο μέλος της CIA στην Ντόχα.
Ζήτησα να με πετάξουν με ένα C-130.
Για εξοικονόμηση κόστους. Ξέρεις πώς πάει.
Δεν ξέρω.
Και μάλιστα είμαι αποφασισμένη να διαθέσω κάθε απαραίτητο πόρο
για να μάθω αν είσαι αδήλωτος μυστικός πράκτορας.
Διότι, σε αυτό το σημείο,
φλερτάρω με τη σκέψη να ζητήσω να απελαθείς.
Όχι σήμερα, όμως.
Έτσι; Επειδή είμαι δικηγόρος,
και δεν έχεις αποδείξεις για το αντίθετο.
Και τώρα θα ήθελα να φύγω.
Προφανώς.
Είναι πολύ δύσκολος ο νομικός χειρισμός στις ψυχολογικές επιχειρήσεις.
ΟΟΥΕΝ - ΔΟΥΛΕΙΑ
-Όουεν; -Ο Γουόλτερ είμαι.
Κύριε.
Καλείτε από το γραφείο του Όουεν;
Όχι.
-Δεν μιλήσαμε. -Για ποιο πράγμα δεν μιλήσαμε;
-Η Αντικατασκοπεία έρχεται σπίτι σου. -Γαμώτο. Τώρα;
Όπου να 'ναι. Έχουν μαζί τους και ασφάλεια.
Ψάχνουν οτιδήποτε σχετικό με την επιχείρηση Μελάτζε.
Καλύτερα να είσαι ευπρεπής.
Μάλιστα. Κλείνω. Ευχαριστώ που δεν τηλεφωνήσατε.
Ανατροπή στην υπόθεση Μαξ Μελάτζε σήμερα,
με την αποκάλυψη ότι αυτόπτης μάρτυρας…
Έλα.
ΑΜΙΛΙΑ&ΑΝΤΕΡΣΟΝ_52423 ΚΡΥΠΤΟΓΡΑΦΗΣΗ…
Κυρία Σάλαζαρ!
ΠΡΟΣΘΗΚΗ ΑΡΧΕΙΩΝ ΓΙΑ ΔΙΑΓΡΑΦΗ ΜΟΝΙΜΗ ΔΙΑΓΡΑΦΗ
Είναι αργά. Με συγχωρείτε.
Ελέγξτε το αμάξι και το γκαράζ.
Περί τίνος πρόκειται;
Ένα πουλάκι μάς είπε ότι δίνετε συνεντεύξεις χωρίς άδεια
στο σπίτι σας.
Ήρθαμε να το διαπιστώσουμε.
Σας παραπληροφόρησαν. Έχω φτιάξει ψεύτικο στούντιο στον ξενώνα
και εξασκούμαι για μελλοντικές συνεντεύξεις.
Όταν δεν θα δουλεύω πια στο ΓΓΣ,
έχω το συνταγματικό δικαίωμα να βγάλω λεφτά
ως τηλεπερσόνα.
Ναι, είναι περίεργο, αλλά δεν αντιτίθεται στους κανονισμούς.
Όχι αυτό.
Το να παίρνετε απόρρητες πληροφορίες στο σπίτι για προσωπικούς σκοπούς.
Δεν το έχω κάνει. Δεν θα έκανα ποτέ κάτι τέτοιο.
Ήρθε ποτέ ο κύριος Χέντρικς σπίτι σας να εξασκηθείτε μαζί;
Να κάνω κι εγώ μερικές ερωτήσεις.
Αποστολή σας είναι να ξετρυπώνετε προδότες και χαφιέδες, ναι;
Ναι.
Και δεν ξέρατε ότι η Μαξ Μελάτζε είχε εκθέσει τον Ζάντερ Γκόι.
Είχε ταλέντο στην εξαπάτηση.
Και ξεγέλασε τον ειδικό σας;
Σοκαριστική ανικανότητα.
-Τιμωρήθηκε. -Ένας την πλήρωσε που τα σκατώσατε;
Γι' αυτό έχετε τέτοιο ζήλο; Ή παίζει κάτι χειρότερο;
Εμπλέκεστε σε συνωμοσία για την εξαπάτηση την υπηρεσίας
ώστε να μην αποδοθούν ευθύνες
για την αποτυχία σας να πιάσετε έναν κατάσκοπο εντός της CIA;
Δεν χρειάζεται να πετάς αβάσιμες κατηγορίες.
Εικασίες κάνω.
Αλλά δεδομένης της σοβαρότητας,
οφείλω να στείλω υπόμνημα στον γενικό σύμβουλο
περιγράφοντας κάθε αποτυχία της Αντικατασκοπείας
που οδήγησε στο φιάσκο της Μελάτζε.
Δεν είναι απαραίτητο. Δουλειά μας είναι να είμαστε σχολαστικοί.
Πιστεύω ότι τελειώσαμε εδώ.
Ασφάλεια;
Ας τελειώνουμε. Φεύγουμε.
Για την ώρα.
Τι θα πάρετε;
Μια επανάληψη της επανασύνδεσής μας.
Μια μπίρα, ίσως.
Όουεν.
Ξανάρθες.
Ναι. Σου το είπα.
Τι;
Τίποτα. Απλώς μοιάζεις πολύ στον μπαμπά σου.
Λοιπόν, τι κάνεις στη Σεούλ; Για δουλειά ήρθες, είπες;
Ναι. Ήρθα για έναν πελάτη.
Είμαι δικηγόρος.
Εσύ;
Ναι, το ξέρω. Απίθανο.
Μου φαίνεται απίστευτο.
Αν και πάντα ήξερες τι να πεις για να ξεμπλέξεις.
Ή για να μπλέξω.
Πώς τα φέρνει η ζωή…
Εσύ δικηγόρος, εγώ ζω με φιλοδωρήματα μέχρι να πιάσει το συγκρότημα.
Πώς το λένε;
Αυτόν τον καιρό αλλάζουμε όνομα και τραγουδιστή.
Τι κάνει ο μπαμπάς σου; Έχει ακόμα το ψαροκάικο;
Προσπαθεί.
Είναι πιο δύσκολο να βγάλεις λεφτά τώρα.
Τι είδους δικηγόρος είσαι;
Κυριλέ, μάλλον, για να 'ρχεσαι στην άλλη άκρη του κόσμου.
Δυστυχώς, όχι. Με προσέλαβαν σε δημόσια υπηρεσία.
Μην το ευτελίζεις για να νιώσω καλύτερα.
Ξεκάθαρα, τα πας μια χαρά.
Δεν τα πάω μια χαρά. Καμία σχέση.
Είμαι, θα έλεγα,
σε μαύρο χάλι.
Τι τρέχει;
Όσο περισσότερο προσπαθώ να βάλω σε τάξη τη ζωή μου,
τόσο πιο πολύ χάνω την μπάλα.
Ναι. Πέρασα σήμερα από το πάρκο Τάπγκολ.
Θυμάσαι; Εκεί ήμασταν με τη μαμά μου.
Φυσικά και θυμάμαι.
Επαναλάμβανες ότι όλα θα πάνε καλά.
Ήμουν 12.
Τότε το πίστευα.
Το κινητό μου έχεις;
Σκάνε ειδοποιήσεις.
Το έβαζα στο αθόρυβο για να μην ξυπνήσεις.
ΤΕΡΕΝΣ ΓΕΙΑ, ΜΩΡΟ - ΔΕΙΠΝΟ;
Το διάβασες;
Εντάξει.
Θα είμαι ειλικρινής. Έπεσε το μάτι μου στο "μωρό".
Ποιος είναι ο Τέρενς; Κι άλλος απαρηγόρητος πρώην;
Είναι ο κολλητός μου.
Κι είναι καψουρεμένος με τον Χάρι Στάιλς.
Μήπως πρέπει να ανησυχώ ότι παραείσαι ζηλιάρης;
Όχι, καθόλου.
Καλά, συνήθως δεν είμαι.
Όμως,
με έχουν χρησιμοποιήσει για να ξεπεράσουν πρώην. Δεν ήταν ωραίο.
Και για να είμαι ακόμα πιο ειλικρινής,
είδα το "μωρό" και φοβήθηκα μην ήταν από τον Όουεν.
-Αλλά έχει τελειώσει αυτό, σωστά; -Ναι. Οριστικά.
Πίστεψέ με, ο Όουεν με τις γυναίκες τελειώνει πριν καν ξεκινήσει.
Εντάξει.
Θα μου συγχωρέσεις ποτέ
αυτό το ολίσθημα της στιγμής;
Δεν θέλω κάποιον φορτικό τώρα. Βαρέθηκα να είμαι ελαστική.
Αν δεν μπορείς να μη χώνεις τη μύτη σου, δεν θα λειτουργήσει η σχέση.
Έχεις δίκιο.
Εκατό τοις εκατό. Ήταν μια στιγμή αδυναμίας.
Έκρινα με βάση δράματα του παρελθόντος. Αλλά δεν θα ξανασυμβεί.
Το υπόσχομαι.
Εντάξει.
-Εντάξει; -Εντάξει.
-Ναι; -Ναι.
Οι δικές σου ανάγκες έρχονται πρώτες.
Τι έχεις ανάγκη τώρα;
Πρωινό.
Ναι.
ΒΑΡΣΟΒΙΑ, ΠΟΛΩΝΙΑ
-Σίγουρα δεν σε ακολούθησαν; -Σίγουρα.
Τα λεφτά μου;
Αν τα κάνεις πάλι πλακάκια με δικηγόρο, θα έχουμε σοβαρό πρόβλημα.
Πέτυχε. Πληρώνομαι.
Πού είναι η Κορεάτισσα;
Δεν ξέρω πού είναι, αλλά ξέρω ποιος την έχει.
Η Γιακούζα.
Πρέπει να το σηκώσω. Συγγνώμη.
Γεια.
Πάρε με σ' αυτό το τηλέφωνο από σταθερό.
Μήπως έχετε σταθερό τηλέφωνο εδώ;
Ναι. Τέλεια.
Συγγνώμη.
-Έλα μου. -Η Γιακούζα την έχει.
Η ιαπωνική μαφία;
Ναι.
Δηλαδή, την κρατούν στην Ιαπωνία;
Δεν έχω ιδέα.
Αυτή είναι η μόνη πληροφορία που έχω.
Ευχαριστώ.
-Όλα καλά; -Δεν έχω ιδέα.
Έτσι είναι μόνιμα τελευταία.
Πού είναι η τουαλέτα;
Πίσω.
Έρχομαι.
Γαμώτο!
Πότε σκόπευες να μου πεις ότι γύρισες;
Ρε φίλε, χέστηκα πάνω μου.
Νομίζεις ότι παίζουμε; Δουλεύεις για μένα.
Και θα καταστρέψω τη CIA αν θεωρήσω ότι με δουλεύεις.
Έκανα εννιά ώρες πτήση για να με πιάσει και να με ανακρίνει η αφεντικίνα σου.
Είπα να χαλαρώσω λίγο πριν σου μιλήσω.
Λες η γυναίκα μου να χαλαρώνει με τους Ρώσους;
Δεν την έχουν οι Ρώσοι. Την έχει η Γιακούζα.
Είσαι σίγουρος;
Ναι, εμπιστεύομαι την πηγή μου.
Λίγο πολύ. Δεν ξέρει πού την έχουν.
Εγώ φταίω.
Τι;
Στάσου!
Τι συμβαίνει;
Συγγνώμη. Πρέπει να φύγω.
Γαμώτο.
Μείνε στο αμάξι.
-Μου είπες ψέματα. -Τι; Όχι!
Τι κάνουμε εδώ;
Παίρνουμε απαντήσεις.
Ας ηρεμήσουμε λίγο. Είσαι αναστατωμένος, αλλά δεν χρειάζεται…
Γιατί το κάνεις αυτό; Σταμάτα!
Είπες ότι οι Ρώσοι απήγαγαν τη γυναίκα μου.
Ισχύει.
Σκάσε, κάθαρμα!
Σας πλήρωνε για προστασία, κι εσείς την πουλήσατε στη Γιακούζα.
Όχι.
Σε ποια φατρία;
Πες, θα σε ρίξω!
-Περίμενε! -Πες μου!
-Θα μου πεις τώρα; -Περίμενε! Εντάξει.
Εντάξει, θα σου πω.
Φατρία Γιαμαζάκι. Δραστηριοποιούνται στην ανατολική Ρωσία.
Πού την κρατάνε;
Αυτό δεν το ξέρω.
Δεν ξέρω. Το ορκίζομαι.
Στον λόγο μου!
Γαμώτο!
-Δεν χρειαζόταν αυτό! -Δεν θα ρίσκαρα να μιλήσει.
Γιατί φταις εσύ που την έχει η Γιακούζα;
-Όχι τώρα. -Ναι. Τώρα.
-Ξέρεις την έκφραση "ακολούθα το χρήμα"; -Φυσικά.
Έτσι μαζεύεις πληροφορίες.
Μα δεν έχεις τον έλεγχο και γίνεται όλο και πιο δύσκολο,
έτσι φτιάξαμε δικό μας χρήμα.
Κρυπτονόμισμα;
Ναι. Ψηφιακό χρήμα με ανιχνευτή κρυμμένο στον κώδικα.
Το μόνο πρόβλημα ήταν
να πείσουμε τρομοκράτες και μαφιόζους να το χρησιμοποιήσουν.
Το λάδωμα της γυναίκας σου;
Ναι.
Χρησιμοποιήσαμε τη ΜΚΟ της
για να φτάσει στον εχθρό το κρυπτονόμισμα.
Στάσου. Νόμιζα ότι στον χώρο μας δεν χρησιμοποιούμε ΜΚΟ για κάλυψη.
-Όντως. -Κι εκείνη το δέχτηκε;
Δεν το ήξερε. Για την ασφάλειά της.
Πίστευα ότι δεν θα αποκαλυπτόταν η αληθινή φύση του κρυπτονομίσματος.
Αλλά αν το ανακάλυψε η Γιακούζα και τα ίχνη οδηγούσαν στη ΜΚΟ της…
Τότε, προφανώς έκανα λάθος.
Δεν το πιστεύω ότι την πάτησα.
"Είν' ο κόσμος μου όλος. Γι' αυτή ζω".
Είμαι τελείως ηλίθιος.
Σε είχα για ανιδιοτελή που ρισκάρει τα πάντα για την αγάπη.
-Αυτό κάνω. -Μόνο επειδή εσύ το προκάλεσες αυτό.
Τώρα θα την έχουν σε κάποιο υπόγειο
και θα τη βασανίζουν για να πει αυτά που δεν ξέρει καν. Και φταις εσύ.
Ο έρωτας της ζωής της.
Τι σκατά ξέρεις εσύ για τον έρωτα; Ένα παιδί είσαι.
Δεν είναι έρωτας να χρησιμοποιείς τη γυναίκα σου για να ανέλθεις.
Καλή τύχη με τη σωτηρία της. Εγώ τα παρατάω.
Όχι.
Μίσησέ με όσο θες,
αλλά κουβαλάς στην πλάτη σου 20 χρόνων μυστικά.
Σ' έχω στο χέρι.
Ναι; Το αφεντικό μου χέστηκε για αυτά
αν μάθει ότι η ΕΥΠ έφτιαξε ανιχνεύσιμο κρυπτονόμισμα.
Ηλίθιε.
Μαζί με τη CIA το φτιάξαμε.
Μαλακίες.
Κι άκου και το χειρότερο.
Το κρυπτονόμισμα που φτιάξαμε μαζί έχει γίνει δημοφιλές στους πολίτες,
άρα η κυβέρνησή σου δεν κατασκοπεύει μόνο τους κακούς,
κατασκοπεύει κι απλούς Αμερικανούς,
κι άρα η CIA
θα κάνει τα πάντα για να μη μαθευτεί το μυστικό.
Οπότε,
θα κάνεις ό,τι σου λέω, σύμφωνοι;
Είπα, θα κάνεις ό,τι σου λέω…
Τι σκατά κάνεις;
Παίρνω τον έλεγχο.
Υποτιτλισμός: Αγγελική Πανοτάρα